CELEX: 32018R1848
Language: mt
Date: 2018-11-26 00:00:00
Title: Regolament ta' Implimentazzjoni tal-Kummissjoni (UE) 2018/1848 tas-26 ta' Novembru 2018 dwar ir-rimborż, b'konformità mal-Artikolu 26(5) tar-Regolament (UE) Nru 1306/2013 tal-Parlament Ewropew u tal-Kunsill, tal-approprjazzjonijiet riportati mis-sena finanzjarja tal-2018

27.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 300/4
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1848
         tas-26 ta' Novembru 2018
         dwar ir-rimborż, b'konformità mal-Artikolu 26(5) tar-Regolament (UE) Nru 1306/2013 tal-Parlament Ewropew u tal-Kunsill, tal-approprjazzjonijiet riportati mis-sena finanzjarja tal-2018
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b'mod partikolari l-Artikolu 26(6) tiegħu,
         Wara li kkonsultat mal-Kumitat dwar il-Fondi Agrikoli,
         Billi:
         
                     (1)
                  
                  
                     B'konformità mal-punt (d) tal-ewwel subparagrafu tal-Artikolu 12(2) tar-Regolament (UE, Euratom) 2018/1046 tal-Parlament Ewropew u tal-Kunsill (2), l-approprjazzjonijiet mhux impenjati li jirrigwardaw l-azzjonijiet iffinanzjati mill-Fond Agrikolu Ewropew ta' Garanzija (il-FAEG), kif imsemmi fl-Artikolu 4(1) tar-Regolament (UE) Nru 1306/2013, jistgħu jiġu riportati għas-sena finanzjarja ta' wara. Dan ir-riport huwa limitat għal 2 % tal-approprjazzjonijiet inizjali vvutati mill-Parlament Ewropew u mill-Kunsill u għall-ammont tal-aġġustament tal-pagamenti diretti kif imsemmi fl-Artikolu 8 tar-Regolament (UE) Nru 1307/2013 tal-Parlament Ewropew u tal-Kunsill (3) li kien applikat matul is-sena finanzjarja ta' qabel.
                  
               
                     (2)
                  
                  
                     B'konformità mal-Artikolu 26(5) tar-Regolament (UE) Nru 1306/2013, b'deroga mit-tielet subparagrafu tal-Artikolu 12(2) tar-Regolament (UE, Euratom) 2018/1046, l-Istati Membri jridu jirrimborżaw ir-riporti msemmija fil-punt (d) tal-ewwel subparagrafu tal-Artikolu 12(2) tar-Regolament (UE, Euratom) 2018/1046 lill-benefiċjarji finali li huma soġġetti għar-rata ta' aġġustament fis-sena finanzjarja li lejha jiġu riportati l-approprjazzjonijiet. Dak ir-rimborż japplika biss għall-benefiċjarji finali f'dawk l-Istati Membri fejn id-dixxiplina finanzjarja kienet tapplika (4) fis-sena finanzjarja preċedenti.
                  
               
                     (3)
                  
                  
                     Meta jkun qed jiġi stabbilit l-ammont ta' riport li jrid jiġi rimborżat, skont l-Artikolu 26(7) tar-Regolament (UE) Nru 1306/2013, iridu jiġu kkunsidrati l-ammonti tar-riżerva għall-kriżijiet fis-settur agrikolu msemmija fl-Artikolu 25 ta' dak ir-Regolament li ma jkunux intużaw għall-miżuri għall-kriżijiet sa tmiem is-sena finanzjarja.
                  
               
                     (4)
                  
                  
                     B'konformità mal-Artikolu 1(1) tar-Regolament ta' Implimentazzjoni tal-Kummissjoni (UE) 2017/1236 (5), id-dixxiplina finanzjarja tiġi applikata għall-pagamenti diretti fir-rigward tas-sena kalendarja tal-2017 biex tiġi stabbilita r-riżerva għall-kriżijiet. Ir-riżerva għall-kriżijiet ma ntużatx fis-sena finanzjarja tal-2018.
                  
               
                     (5)
                  
                  
                     Sabiex ikun żgurat li r-rimborż lill-benefiċjarji finali tal-approprjazzjonijiet li ma ntużawx minħabba l-applikazzjoni tad-dixxiplina finanzjarja jibqa' proporzjonat mal-ammont tal-aġġustament tad-dixxiplina finanzjarja, jixraq li l-Kummissjoni tistabbilixxi l-ammonti disponibbli għall-Istati Membri għar-rimborż. Madankollu, fil-każ tar-Rumanija, il-kjarifika ulterjuri tal-ammont hija meħtieġa b'referenza għal-livell limitu ta' EUR 2 000 li japplika għad-dixxiplina finanzjarja skont l-Artikolu 8(1) tar-Regolament (UE) Nru 1307/2013. Għalhekk, bil-ħsieb li jkun hemm ġestjoni finanzjarja soda, f'dan l-istadju l-ebda ammont ma jenħtieġ li jsir disponibbli lir-Rumanija għar-rimborż.
                  
               
                     (6)
                  
                  
                     Sabiex jiġi evitat li l-Istati Membri jkollhom jagħmlu pagament addizzjonali għal dak ir-rimborż, dan ir-Regolament irid japplika mill-1 ta' Diċembru 2018. Għaldaqstant, l-ammonti stabbiliti minn dan ir-Regolament huma definittivi u japplikaw, mingħajr preġudizzju għall-applikazzjoni ta' tnaqqis skont l-Artikolu 41 tar-Regolament (UE) Nru 1306/2013, għal kull korrezzjoni oħra kkunsidrata fid-deċiżjoni dwar il-pagament ta' kull xahar li tikkonċerna n-nefqa magħmula mill-aġenziji tal-pagamenti tal-Istati Membri għal Ottubru 2018, b'konformità mal-Artikolu 18(3) tar-Regolament (UE) Nru 1306/2013, u għal kull tnaqqis u pagament supplimentari li jrid isir skont l-Artikolu 18(4) ta' dak ir-Regolament, jew għal kull deċiżjoni li se tittieħed fil-qafas tal-proċedura tal-approvazzjoni tal-kontijiet.
                  
               
                     (7)
                  
                  
                     B'konformità mal-frażi introduttorja tal-Artikolu 12(2) tar-Regolament (UE, Euratom) 2018/1046, l-approprjazzjonijiet mhux impenjati jistgħu jiġu riportati għas-sena finanzjarja ta' wara biss. Għalhekk jixraq li l-Kummissjoni tistabbilixxi d-dati ta' eliġibbiltà għan-nefqa tal-Istati Membri b'rabta mar-rimborż skont l-Artikolu 26(5) tar-Regolament (UE) Nru 1306/2013, filwaqt li tqis is-sena finanzjarja agrikola kif iddefinita fl-Artikolu 39 ta' dak ir-Regolament.
                  
               
                     (8)
                  
                  
                     Sabiex jitqies il-perjodu qasir taż-żmien bejn il-komunikazzjoni tal-eżekuzzjoni tal-approprjazzjonijiet tal-FAEG għall-2018 taħt ġestjoni konġunta għall-perjodu mis-16 ta' Ottubru 2017 sal-15 ta' Ottubru 2018 mill-Istati Membri u minħabba l-ħtieġa li jiġi applikat dan ir-Regolament mill-1 ta' Diċembru 2018, jentħieġ li dan ir-Regolament jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea,
                  
               ADOTTAT DAN IR-REGOLAMENT:
         
            Artikolu 1
            L-ammonti tal-approprjazzjonijiet li se jiġu riportati mis-sena finanzjarja tal-2018 b'konformità mal-punt (d) tal-ewwel subparagrafu u mat-tielet subparagrafu tal-Artikolu 12(2) tar-Regolament (UE, Euratom) 2018/1046, u li, b'konformità mal-Artikolu 26(5) tar-Regolament (UE) Nru 1306/2013, qed isiru disponibbli għall-Istati Membri għar-rimborż lill-benefiċjarji finali li huma soġġetti għar-rata ta' aġġustament fis-sena finanzjarja tal-2019, huma stabbiliti fl-Anness ta' dan ir-Regolament.
            L-ammonti li se jiġu riportati huma soġġetti għad-deċiżjoni tal-Kummissjoni dwar ir-riporti b'konformità mal-Artikolu 12(3) tar-Regolament (UE, Euratom) 2018/1046.
         
         
            Artikolu 2
            In-nefqa tal-Istati Membri b'rabta mar-rimborż tal-approprjazzjonijiet riportati għandha tkun eliġibbli biss għall-finanzjament tal-Unjoni jekk l-ammonti rilevanti jkunu tħallsu lill-benefiċjarji qabel is-16 ta' Ottubru 2019.
         
         
            Artikolu 3
            Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mill-1 ta' Diċembru 2018.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-26 ta' Novembru 2018.
            
               
                  Għall-Kummissjoni,
               
               
                  F'isem il-President,
               
               Jerzy PLEWA
               
                  Direttur Ġenerali
               
               
                  Direttorat Ġenerali għall-Agrikoltura u l-Iżvilupp Rurali
               
            
         
         
            (1)  ĠU L 347, 20.12.2013, p. 549.
         
            (2)  Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU L 193, 30.7.2018, p. 1).
         
            (3)  Ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU L 347, 20.12.2013, p. 608).
         
            (4)  Id-dixxiplina finanzjarja ma tapplikax fis-sena finanzjarja tal-2018 fil-Kroazja skont l-Artikolu 8(2) tar-Regolament (UE) Nru 1307/2013.
         
            (5)  Ir-Regolament ta' Implimentazzjoni tal-Kummissjoni (UE) 2017/1236 tas-7 ta' Lulju 2017 li jiffissa r-rata ta' aġġustament għall-pagamenti diretti skont ir-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sena kalendarja 2017 (ĠU L 177, 8.7.2017, p. 34).
      
      
         
            ANNESS
            
               Ammonti disponibbli għar-rimborż tal-approprjazzjonijiet riportati
            
            
                        (ammonti f'EUR)
                     
                  
                        Il-Belġju
                     
                     
                        6 161 684 
                     
                  
                        Il-Bulgarija
                     
                     
                        9 587 009 
                     
                  
                        Ir-Repubblika Ċeka
                     
                     
                        10 987 702 
                     
                  
                        Id-Danimarka
                     
                     
                        10 546 883 
                     
                  
                        Il-Ġermanja
                     
                     
                        59 193 541 
                     
                  
                        L-Estonja
                     
                     
                        1 447 227 
                     
                  
                        L-Irlanda
                     
                     
                        13 388 758 
                     
                  
                        Il-Greċja
                     
                     
                        17 000 938 
                     
                  
                        Spanja
                     
                     
                        56 644 658 
                     
                  
                        Franza
                     
                     
                        89 984 293 
                     
                  
                        L-Italja
                     
                     
                        37 174 980 
                     
                  
                        Ċipru
                     
                     
                        361 986 
                     
                  
                        Il-Latvja
                     
                     
                        2 320 276 
                     
                  
                        Il-Litwanja
                     
                     
                        4 395 876 
                     
                  
                        Il-Lussemburgu
                     
                     
                        414 189 
                     
                  
                        L-Ungerija
                     
                     
                        15 304 215 
                     
                  
                        Malta
                     
                     
                        35 723 
                     
                  
                        In-Netherlands
                     
                     
                        8 806 769 
                     
                  
                        L-Awstrija
                     
                     
                        7 072 660 
                     
                  
                        Il-Polonja
                     
                     
                        25 830 473 
                     
                  
                        Il-Portugall
                     
                     
                        6 760 101 
                     
                  
                        Is-Slovenja
                     
                     
                        930 229 
                     
                  
                        Is-Slovakkja
                     
                     
                        5 782 443 
                     
                  
                        Il-Finlandja
                     
                     
                        5 996 258 
                     
                  
                        L-Iżvezja
                     
                     
                        8 136 646 
                     
                  
                        Ir-Renju Unit
                     
                     
                        39 617 734